ອົງການໄອຍະການປະຊາຊົນສູງສຸດ ເປີດຊຸດຝືກອົບຮົມໃນຫົວຂໍ້ ‘ໄມໂຄຊ໋ອບ ເອັກເຊວ 2010’
ເພື່ອເປັນການປະຕິບັດຂໍ້ຕົກລົງວ່າດ້ວຍການແຕ່ງຕັ້ງ ຄະນະຮັບຜິດຊອບເຮັດວຽກຮ່ວມກັບ ອາສາສະໜັກ ຊ່ຽວຊານໄອຊີທີ ສາທາລະນະລັດ ເກົາຫລີ. ຂໍ້ຕົກລົງວ່າດ້ວຍການອະນຸມັດໄຂຊຸດຝຶກອົບຮົມກ່ຽວກັບການນຳໃຊ້ ໄມໂຄຊ໋ອບ ເອັກເຊວ 2010 ຢູ່ ອົງການໄອຍະການປະຊາຊົນສູງສຸດ ເລກທີ 476/ອອປສ ລົງວັນທີ 21/08/2018 ແລະ ຂໍ້ຕົກລົງວ່າດ້ວຍການອະນຸມັດໃຫ້ພະນັກງານເຂົ້າຮ່ວມຊຸດຝຶກອົບຮົມກ່ຽວກັບການນໍາໃຊ້ ໄມໂຄຊ໋ອບ ເອັກເຊວ 2010 ເລກທີ 477/ອອປສ ວັນທີ 21/08/2018 ໃນລະຫວ່າງວັນທີ 18 ກັນຍາ ຫາ 01 ພະຈິກ 2018.ອ່ານຕໍ່ >>
ກອງປະຊຸມພົບປະຄະນະປ້ອງກັນພາຍໃນ ອອປສ ຮ່ວມກັບ ຄະນະປ້ອງກັນພາຍໃນ (ກົມ 200) ກະຊວງ ປກສ 17 ສິງຫາ 2018
ເພື່ອເປັນການຈັດຕັ້ງຜັນຂະຫຍາຍກ່ຽວກັບລະບຽບການປະສານງານ ລະຫວ່າງ ກົມປ້ອງກັນພາຍໃນ ກະຊວງ ປກສ ແລະ ຄະນະປ້ອງກັນພາຍໃນອົງການໄອຍະການປະຊາຊົນສູງສຸດ ສະບັບເລກທີ 005/ອອປສ.ຄປນ ລົງວັນທີ 20 ສິງຫາ 2010; ໃນຕອນເຊົ້າຂອງວັນທີ 17 ສິງຫາ 2018 ໄດ້ຈັດ ກອງປະຊຸມ ພົບປະ ຄະນະປ້ອງກັນພາຍໃນ ອອປສ ຮ່ວມກັບ ກົມ 200 ກະຊວງ ປກສ ຂຶ້ນຢ່າງເປັນທາງການ ທີ່ຫ້ອງປະຊຸມຊັ້ນ 03 ອອປສ ໂດຍການເປັນປະທານ ຂອງສະຫາຍ ຈັນທີ ໂປລິວັນ ກໍາມະການຄະນະບໍລິຫານງານພັກ, ຜູ້ຊີ້ນໍາວຽກງານປ້ອງກັນພາຍໃນ ອົງການໄອຍະການປະຊາຊົນສູງສຸດ, ທັງເປັນຫົວໜ້າກົມກວດກາຄະດີອາຍາ ແລະ ໃຫ້ກຽດເຂົ້າຮ່ວມ ທ່ານ ພັທ ສຸລີນ ມະນີພູໃສ ຮອງຫົວໜ້າກົມ 200 ກະຊວງ ປກສ ພ້ອມດ້ວຍຄະນະ ແລະ ຜູ້ເຂົ້າຮ່ວມທັງໜົດ 08 ທ່ານ.ອ່ານຕໍ່ >>
ອອປສ ເຊຶ່ອມຊຶມມະຕິ 6 ( ສະໄໝທີ X ), ຄໍາສັ່ງຂອງຄະນະເລຂາທິການສູນກາງພັກ ແລະ ປາຖະກະຖາວັນລັດຖະທຳມະມູນແຫ່ງຊາດ ຄົບຮອບ 27 ປີ.
ໃນຕອນເຊົ້າຂອງ ວັນທີ 07 ສິງຫາ 2018, ອົງການໄອຍະການປະຊາຊົນສູງສຸດ ໄດ້ຮັບຟັງເອກະສານເຊຶ່ອມຊຶມມະຕິ 6 ( ສະໄໝທີ X ), ຄໍາສັ່ງ ຂອງ ຄະນະເລຂາທິການສູນກາງພັກ, ສະບັບເລກທີ 04/ຄລສພ ລົງວັນທີ 07 ພຶດສະພາ 2018 ແລະ ປາຖະກະຖາວັນລັດຖະທໍາມະມູນແຫ່ງຊາດ ຄົບຮອບ 27 ປີ, ໂດຍການເປັນ ປະທານ ທ່ານ ຄຳສານ ສຸວົງ ກຳມະການສູນກາງພັກ, ເລຂາຄະນະພັກ, ຫົວໜ້າອົງການໄອຍະການປະຊາຊົນສູງສຸດ, ມີຄະນະພັກ-ຄະນະນຳ ອອປສ, ບັນດາກົມ,ຫ້ອງການ,ສະຖາບັນຄົ້ນຄ້ວາ ແລະ ຝືກອົບຮົມວຽກງານໄອຍະການ, ພ້ອມດ້ວຍພະນັກງານ-ລັດຖະກອນ ພາຍໃນ ອົງການໄອຍະການປະຊາຊົນສູງສຸດ ເຂົ້າຮ່ວມທັງໜົດ 150 ກວ່າທ່ານ.ອ່ານຕໍ່ >>
ປາຖະກະຖາເຜີຍແຜ່ເອກະສານສະພາບລາວ-ກຳປູເຈຍໃນປັດຈຸບັນ
ເພື່ອເປັນການຫວນຄືນມູນເຊື້ອປະຫວັດຄວາມເປັນມາ ລະຫວ່າງ ສາຍພົວພັນສອງຊາດ ລາວ-ກໍາປູເຈຍ ຢູ່ທີ່ ອົງການໄອຍະການປະຊາຊົນສູງສຸດ (ອອປສ) ໄດ້ຈັດຕັ້ງກາເຜີຍແຜ່ເອກກະສານສະພາບລາວ-ກໍາປູເຈຍ ຂື້ນ ໃນຄັ້ງວັນທີ 31 ພຶດສະພາ 2018, ໂດຍ ການໃຫ້ກຽດຂື້ນເຜີຍແຜ່ເອກະສານໃນຄັ້ງນີ້ ທ່ານ ແສງເພັດ ຮຸ່ງບຸນຍວງ ຮອງລັດຖະມົນຕີ ກະຊວງການຕ່າງປະເທດ,ໃຫ້ກຽດເຂົ້າຮ່ວມຮັບຟັງມີ ທ່ານ ຄຳສານ ສຸວົງ ຫົວໜ້າ ອົງການໄອຍະການປະຊາຊົນສູງສຸດ, ມີ ຄະນະພັກ-ຄະນະນຳ(ອອປສ), ບັນດາຫົວໜ້າກົມ, ຮອງຫົວໜ້າກົມ - ຫ້ອງການ, ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານ-ລັດຖະກອນທັງໜົດເຂົ້າຮ່ວມຈໍານວນ 100 ກ່ວາທ່ານ.ອ່ານຕໍ່ >>
ກອງປະຊຸມເຊື່ອມຊຶມລັດຖະບັນຍັດປະທານປະເທດວ່າດ້ວຍການໃຫ້ອະໄພຍະໂທດ, ໃຫ້ຄະນະກໍາມະການອະໄພຍະໂທດທົ່ວປະເທດ
ກອງປະຊຸມເຊື່ອມຊຶມ ລັດຖະບັນຍັດ ປະທານປະເທດ ວ່າດ້ວຍການໃຫ້ອະໄພຍະໂທດ, ໃຫ້ຄະນະກໍາມະການອະໄພຍະໂທດ ທົ່ວປະເທດ ໄດ້ໄຂຂຶ້ນໃນວັນທີ 9 ເມສາ 2018 ທີ່ຫໍປະຊຸມແຫ່ງຊາດ ນະຄອນຫຼວງວຽງຈັນ ໂດຍພາຍໃຕ້ການເປັນປະທານຂອງ ທ່ານ ປອ ສອນໄຊ ສີພັນດອນ ຮອງນາຍົກລັດຖະມົນຕີ ປະທານຄະນະກໍາມະການອະໄພຍະໂທດ ລະດັບຊາດ, ເຂົ້າຮ່ວມກອງປະຊຸມມີບັນດາທ່ານຄະນະກໍາມະການອະໄພຍະໂທດ ລະດັບຊາດ, ລະດັບກະຊວງ ແລະ ລະດັບແຂວງ-ນະຄອນຫຼວງຈໍານວນ 150 ທ່ານ.ອ່ານຕໍ່ >>
ແລກປ່ຽນບົດຮຽນລະຫວ່າງອົງການໄອຍະການ ສປປ ລາວ ແລະ ສ. ສິງກະໂປ
ຕອນບ່າຍຂອງວັນທີ 21 ກຸມພາ 2018 ທີ່ອົງການໄອຍະການປະຊາຊົນສູງສຸດ, ທ່ານ ໄຊຊະນະ ໂຄດພູທອນ ຮອງຫົວໜ້າ ອົງການໄອຍະການປະຊາຊົນສູງສຸດ ພ້ອມດ້ວຍພະນັກງານຫຼັກແຫຼ່ງຂອງ ກົມຕິດຕາມກວດກາ ຄະດີອາຍາ ໄດ້ຕ້ອນຮັບການເຂົ້າຢ້ຽມຄ່ຳນັບຂອງຄະນະຜູ້ແທນອົງການໄອຍະການສູງສຸດ ແຫ່ງ ສ. ສິງກະໂປ ຊື່ນຳພາໂດຍ: ທ່ານ Mr. Luck, SC Solicilor-Genral ( ຜູ້ຊ່ວຍຫົວໜ້າອົງການໄອຍະການສູງສຸດ ), ຈາກນັ້ນທັງສອງຝ່າຍກໍ່ໄດ້ແລກປ່ຽນບົດຮຽນຫຼາຍບັນຫາ ຊຶ່ງຕ່າງຝ່າຍກໍມີຄວາມສົນໃຈກັບພາລະບົດບາດສິດໜ້າທີ່ຂອງອົງການໄອຍະການແຕ່ລະປະເທດ ຊື່ງມີບັນຫາຍົກຂື້ນສົນທະນາດັ່ງນີ້:ອ່ານຕໍ່ >>
ຄະນະຜູ້ແທນຂັ້ນສູງອົງການໄອຍະການປະຊາຊົນສູງສຸດ ສສ ຫວຽດນາມ ປາຖະກະຖາ ໃນ ຫົວຂໍ້ ບາງບັນຫາປັບປຸງໃໜ່ກ່ຽວກັບປະມວນກົດໜາຍແພ່ງ ແລະ ກົດໜາຍປົກຄອງ ແຫ່ງ ສສ ຫວຽດນາມ
ເພື່ອເປັນການຮ່ວມມື ແລະ ພົວພັນຮອບດ້ານໃນຂົງເຂດກົດໜາຍ ແລະ ສາຍພົວພັນມິດຕະພາບ ລະຫວ່າງ ສ ປປ ລາວ ແລະ ສສ ຫວຽດນາມ, ໃນຕອນເຊົ້າຂອງວັນທີ 29 ມີນາ 2018 ທີ່ ອົງການໄອຍະການປະຊາຊົນສູງສຸດ ໄດ້ຈັດ ປາຖະກະຖາ ຂື້ນ ໂດຍ ການເປັນປະທານຮ່ວມຂອງ ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ ແຫ່ງ ສປປ ລາວ ແລະ ທ່ານ ນາງ ຫງວຽນທິທຸຍ ຄຽມ ຮອງຫົວໜ້າອົງການໄອຍະການປະຊາຊົນສູງສຸດ ແຫ່ງ ສສ ຫວຽດນາມ, ໂດຍການ ປາຖະກະຖາ ຄັ້ງນີ້ ແມ່ນ ຄະນະຜູ້ແທນຂັ້ນສູງຂອງອົງການໄອຍະການປະຊາຊົນສູງສຸດ ສສ ຫວຽດນາມ 2 ທ່ານ ເປັນຜູ້ຂື້ນກ່າວປະຖະກະຖາ ໂດຍ ທ່ານ ເວືອງວັນ ແບບ ຮອງກົມຕິດຕາມກວດກາແກ້ໄຂຄະດີປົກຄອງ ແລະ ທ່ານ ນາງ ຟ້າມຮ່ວງຢຽວ ລິງ ຮອງກົມນິຕິກຳ ແລະ ຄຸມຄອງວິທະຍາດສາດ ໃນນັ້ນ ຂື້ຫົວຂໍ້ ບາງບັນຫາປັບປຸງໃໜ່ກ່ຽວກັບປະມວນກົດໜາຍແພ່ງ ແລະ ກົດໜາຍວ່າດ້ວຍການດຳເນີນຄະດີປົກຄອງ ແຫ່ງ ສສ ຫວຽດນາມ, ເຂົ້າຮ່ວມ ມີ ຄະນະພັກ-ຄະນະນຳ ອອປສ, ບັນດາຫົວໜ້າກົມ-ຮອງກົມ,ຫົວໜ້າຫ້ອງການ,ຫົວໜ້າພະແນກ ແລະ ພະນັກງານທີ່ກ່ຽວຂ້ອງເຂົ້າຮ່ວມ ຈຳນວນ 100 ກວ່າທ່ານ.ອ່ານຕໍ່ >>